 Waziri Mkuu, Kassim Majaliwa amesema, kuanzia Juni Mosi mwaka huu itakuwa marufuku kutengeneza, kuingiza, kuuza au kutumia mifuko ya plastiki kubebea bidhaa.Ametoa tamko hilo bungeni leo alipokuwa akifanya hitimisho la majadiliano kuhusu hotuba ya bajeti ya ofisi ya Waziri Mkuu kwa mwaka wa fedha 2019/20.Aidha ameongeza kuwa kuanzia Mei 31, itakuwa mwisho wa kutumia mifuko ya plastiki kubebea bidhaa.“Tunachukua hatua hii ili kulinda afya ya jamii, wanyama, mazingira na miundombinu dhidi ya athari zinazotokana na plastiki,” aliongeza.Waziri Mkuu pia amesema kuanzia sasa serikali inatoa fursa kwa viwanda kubadilisha teknolojia yao, na wauzaji kumalizia mizigo yao ya mifuko hiyo.